08/02/2016 | Administración LocalMunicipal
Malpica de Bergantiños
Secretaría
Anuncio de aprobación definitiva do Regulamento de honras e distincións do Concello de Malpica de Bergantiños e publicación do seu texto íntegro

ANUNCIO DE ACORDO DE APROBACIÓN DEFINITIVA E PUBLICACIÓN DE TEXTO ÍNTEGRO DO REGULAMENTO DE HONRAS E DISTINCIÓNS DO CONCELLO DE MALPICA DE BERGANTIÑOS En sesión de data de 26 de novembro de 2015 o Pleno do Concello aprobou inicialmente o Regulamento de honras e distincións do Concello de Malpica de Bergantiños. En Boletín Oficial da Provincia n.º 234 de 7 de decembro de 2015 e simultáneamente no taboleiro de anuncios do Concello procédese á exposición pública do acordo de aprobación inicial do Regulamento de honras e distincións do Concello de Malpica de Bergantiños por un prazo de trinta días. Dentro do citado prazo de información pública formúlanse ao respecto escrito de alegacións (Rexistro de entrada n.º 5051 de data de 12 de decembro de 2015). En sesión plenaria de data de 28.01.2016 e de conformidade co procedemento establecido no artigo 49. b) da Lei 7/1985, do 2 de abril, se acorda desestimar as alegacións efectuadas e a aprobar definitivamente o Regulamento de honras e distincións do Concello de Malpica de Bergantiños. De conformidade co establecido no artigo 70.2 da LBRL e 196.2 do RD 2568/1986 de 28 de novembro, se procede co presente a publicar o texto íntegro do Regulamento aprobado en sesión plenaria de data de 28.01.2016, regulamento que entrará en vigor transcorrido o prazo establecido no artigo 65.2 da LBRL. Por tratarse dunha disposición administrativa de carácter xeral non procede recurso en vía administrativa, se ben poderá impugnarse directamente ante a xuridicción contencioso-administrativa. O prazo para interpor recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia e deberá interpoñerse ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 10.1 b) da Lei 29/1988 reguladora da xurisdicción contencioso-administrativa. O texto do Regulamento definitivamente aprobado transcríbese a continuación: “REGULAMENTO DE HONRAS E DISTINCIÓNS DO CONCELLO DE MALIPCA DE BERGANTIÑOS O Real decreto 2568/1986, do 28 de novembro, que recolle o Regulamento de Organización, funcionamento e réxime xurídico das entidades locais nos seus artigos 186 e seguintes, regula os honores e distincións que as Entidades Locais poden conceder. O Concello, no desexo de manifestar de maneira notoria a súa gratitude e recoñecemento polos servicios extraordinarios, traballos destacados no aspecto cultural, científico, artístico, deportivo, profesional, social, etc…prestados ao municipio por españois ou extranxeiros, tanto a título individual como colectivamente, ven a establecer o regulamento para conceder as distincións das que as características, clases e variantes se regulan no mesmo, e que son do seguinte tenor: CAPÍTULO I.–DOS TIPOS DE HONRAS E DISTINCIÓNS E DOS MÉRITOS NECESARIOS PARA A SÚA CONCESIÓN Artigo 1.–Dos tipos de honras e distincións. a) Os títulos, honras, distincións e condecoracións que con carácter oficial, a tenor do previsto no Regulamento de Organización, Funcionamento e Réxime Xurídico das Entidades Locais, artigos 189, 190 e 191, poderá conferir o Concello de Malpica de Bergantiños para premiar especiais merecementos, destacados méritos ou relevantes servicios personais ou colectivos a prol do municipio, son os seguintes: ● Título de fillo predilecto do Concello de Malpica de Bergantiños. ● Título de fillo adoptivo do Concello de Malpica de Bergantiños. ● Título de membro honorario do Concello de Malpica de Bergantiños. ● Medalla de honra do Concello de Malpica de Bergantiños. ● Hóspede ilustre do Concello de Malpica de Bergantiños. ● Cidadán de honor do Concello de Malpica de Bergantiños. b) Outras distincións hornoríficas: o Pleno da Corporación poderá designar unha vía pública, instalación ou edificio municipal co nome dunha persona ou entidade vencellada ao municipio, recoñecendo co iso especiais merecementos ou servizos extraordinarios. Así mesmo, poderá erixir monumentos, bustos, ou colocar placas conmemorativas de persoeiros, colectivos ou de feitos relevantes. c) As distincións sinaladas nos artigos anteriores son únicamente honoríficas, sen que poidan outorgar ningún dereito económico nin administrativo. d) As honras e distincións previstas neste regulamento poderán ser concedidas a título póstumo, sempre que no finado concorran os méritos establecidos. Neste caso, a entrega efectuarase ao familiar máis próximo ao agasallado, a xuízo da Alcaldía. e) A concesión de honores e distincións previstas no presente regulamento a estranxeiros que non posúan a cidadanía de calquera dos estados membros da Unión Europea requerirá a obtención da autorización expresa do Ministerio para as Administracións Públicas, previo informe do de Asuntos Exteriores de conformidade co establecido no artigo 190.2 do Regulamento de Organización, funcionamento e réxime xurídico das Entidades Locais. Artigo 2.–Dos méritos para a concesión de distincións. Constituirán méritos para a concesión das distincións, recompensas e honores a que se refire o artigo 1.º, os seguintes: a) A realización de traballos extraordinarios de incontestable importancia en calquera dos aspectos humanos, político, cultural, científico, artístico, económico, social ou de defensa do noso patrimonio e natureza, que polo seu contido ou pola persona, personas ou entidades que o realicen se vinculen a Malpica de Bergantiños. b) A laboriosidade exemplar e extraordinaria capacidade de grandes iniciativas e realizacións levadas a cabo e postas de manifesto en beneficio dos cidadáns e da propia vila de Malpica de Bergantiños. c) As doazóns e fundacións benéficas, culturais, científicas, artísticas ou de outro carácter que promocionen o estudio e a investigación e favorezan en moi alto grao ao Concello de Malpica de Bergantiños. d) As personas físicas ou xurídicas que coas súas actividades teñan contribuído a dar a coñecer o nome de Malpica de Bergantiños a nivel autonómico, nacional ou internacional. e) En xeral os feitos exemplares que, redundando en beneficio de Malpica e dos seus cidadáns, revistan importancia ou signifiquen unha constante protección e promoción dos intereses sociais e culturais do noso pobo e dos seus fillos. CAPÍTULO II.–DOS TÍTULOS DE FILLO PREDILECTO E DE FILLO ADOPTIVO DO CONCELLO DE MALPICA DE BERGANTIÑOS Artigo 3.–Da concesión do título de fillo predilecto e de fillo adoptivo.1.–A concesión do título de fillo predilecto do Concello de Malpica de Bergantiños só poderá recaer no que, tendo nacido no Concello, destacase de forma extraordinaria por cualidades ou méritos prestados en beneficio ou honra de Malpica que acadasen consideración indiscutible no concepto público.2.–A concesión do título de fillo adoptivo do Concello de Malpica de Bergantiños poderá outorgárselle ás persoas que, sen teren nacido neste Concello, reúnan as circunstancias sinaladas no parágrafo anterior. Artigo 4.–Duración dos títulos. Os títulos de fillo predilecto e fillo adoptivo serán vitalicios e constitúen a primeira e maior distinción que o Concello de Malpica de Bergantiños poida outorgar, polo que a súa concesión farase sempre utilizando criterios moi restrictivos. A condición de fillo predilecto ou fillo adoptivo non será herdable, e se perderá co pasamento da persoa a que se lle teña concedido. En ningún caso o número total de fillos predilectos e/ou adoptivos poderá exceder de cinco. Artigo 5.–Dos dereitos do fillo predilecto e do fillo adoptivo. As persoas a quen se concedan os títulos de fillo predilecto ou fillo adoptivo do municipio terán dereito a acompañar á corporación municipal nos actos ou solemnidades a que esta concorra, ocupando o lugar que para iso lle estea sinalado. Para tal efecto, o alcalde dirixirá ós interesados unha comunicación oficial, na que se lles comunique o lugar, data e hora da celebración do acto ou solemnidade e participándolles a invitación a asistir. Os honrados recibirán o correspondente diploma e placa conmemorativa no momento de ser nomeados como fillo adoptivo ou como fillo predilecto. CAPÍTULO III.–DO TÍTULO DE MEMBRO HORONARIO DO CONCELLO DE MALPICA DE BERGANTIÑOS Artigo 6.–Da concesión do título de alcalde ou concelleiro honorífico. O nomeamento de alcalde ou concelleiro honorario do Concello de Malpica de Bergantiños poderá ser outorgado por este a personalidades nacionais ou estranxeiras como mostra da alta consideración que lle merecen ou correspondendo a outras análogas distincións de que fosen obxecto a Corporación ou as autoridades municipais de Malpica de Bergantiños. Artigo 7.–Da duración do título de alcalde ou concelleiro honorario.1.–Os nomeamentos de alcalde ou concelleiro honorario poderán facerse con carácter vitalicio, ou por prazo limitado ou circunscrito tan só ó período que corresponda ó cargo que ocupa o designado, cando a designación fose acordada expresamente en atención ó dito cargo.2.–Non poderán outorgarse novos nomeamentos, mentres vivan dúas persoas que sexan alcaldes honorarios ou cinco que teñan recibido o título de concelleiro honorario. Artigo 8.–Das facultades dos persoeiros. As persoas designadas con tales nomeamentos honoríficos carecerán de facultades para intervir no goberno ou administración de Malpica de Bergantiños, pero o alcalde efectivo poderá investilo de funcións representativas cando estas tiveran que exercerse fora da demarcación territorial de Malpica de Bergantiños. Os honrados recibirán o correspondente diploma e placa conmemorativa, no momento de ser nomeados Alcalde ou Concelleiro honorario. CAPÍTULO IV.–DA MEDALLA DE HONRA DO CONCELLO DE MALPICA DE BERGANTIÑOS Artigo 9.–Da concesión de medalla de honra.1.–A medalla de honra do Concello de Malpica de Bergantiños é unha recompensa municipal creada para premiar méritos extraordinarios que concorran en personalidades, entidades, asociacións, corporacións ou empresas tanto nacionais como estranxeiras, por teren prestado servicios de grande relevancia ao municipio, contribuisen a mellorar a súa imaxe ou a divulgar o seu coñecemento.2.–Co propósito de manter e robustecer o prestixio da medalla de honra de Malpica de Bergantiños, o Concello deberá concedela con suma limitación entre acordo e acordo. Artigo 10.–Das características da medalla. A medalla de honra do Concello, levará por diante o escudo do Concello de Malpica de Bergantiños, e pola volta o título, o nome do premiado e a data de concesión da mesma. CAPÍTULO V.–DO TÍTULO DE HÓSPEDE ILUSTRE Artigo 11.–Concepto. Dirixido a aquelas personalidades que visiten o Concello de Malpica de Bergantiños e a súa presencia, valía e bo facer revertan positivamente en beneficio das xentes de Malpica, ben economicamente, ou por dar a coñecer, a través deles, a nosa vila. Os méritos serán estrictamente estimados. Recibirá mediante un acto solemne no salón de plenos do Concello de Malpica de Bergantiños diploma, medalla ou insignia de Malpica de Bergantiños. Artigo 12.–Das características da medalla e da insignia de Malpica de Bergantiños. Ao igual que na medalla de honra do Concello, a medalla de hóspede ilustre, deberá levar por diante o escudo do Concello de Malpica de Bergantiños e pola volta o título de hospede ilustre, o nome do premiado e a data de concesión da mesma. Polo que respecta a insignia, esta constará do escudo do Concello de Malpica de Bergantiños. Artigo 13.–Duración do recoñecemento. Ao igual que o nomeamento de fillo adoptivo ou fillo predilecto, o recoñecemento de hóspede ilustre terá carácter vitalicio, non podendo exceder o número máximo de 3. CAPÍTULO VI.–DO TÍTULO DE CIDADÁN DE HONOR Artigo 14.–Concepto.1. Dirixido a aqueles cidadáns que por distintas circunstancias dignificaron o nome da nosa vila, ben residentes na localidade ou que estean na emigración.2. Nestes casos se procederá ao outorgamento do correspondente diploma, que acredite a súa condición de cidadán de honor do Concello de Malpica de Bergantiños non dando lugar á concesión de medalla algunha. Artigo 15.–Duración do título de cidadán de honor. O título de cidadán de honor terá carácter vitalicio, non sendo posible que excedan o número de 3. CAPÍTULO VI.–DA CONCESIÓN DE OUTRAS DINTINCIÓNS HORNORÍFICAS Artigo 16.–Outras distincións posibles. Poderán consistir outras distincións a conceder polo Concello de Malpica de Bergantiños como recoñecemento ós acusadísimos méritos contraídos ó servicio da vila, na designación co nome das persoas que sexan dignas diso, prazas, avenidas, rúas, edificios, parques ou paseos de Malpica, na colocación de placas conmemorativas que perpetúen o nome de monumentos e estatuas en lugares públicos como recordo permanente a persoas, colectivos ou feitos de transcendental importancia para o Concello de Malpica de Berganitños e calquera honor que a Corporación municipal estime adecuado, en ambivalencia rigorosa coas circunstancias de cada caso. CAPÍTULO VII.–DAS FORMALIDADES PARA A CONECESIÓN DE DISTINCIÓNS HORNORÍFICAS Artigo 17.–Do procedemento. Para que poda concederse calquera dos honores e distincións que neste regulamento se mencionan, é indispensable a tramitación do oportuno expediente que permita xustificar de forma concluínte as razóns do outorgamento. Artigo 18.–Das solicitudes. As propostas de concesión de honores e distincións soamente poden tomarse en consideración cando procedan: 1.º. Do señor alcalde-presidente da Corporación.2.º. Da petición de a lo menos un grupo político municipal.3.º. De solicitude razoada dimanante de tres entidades, centros oficiais, institucións ou asociacións.4.º. De instancias suscrita por máis de douscentos veciños de Malpica de Bergantiños. Artigo 19.–Do inicio do expediente. Mediante resolución de Alcaldía, se iniciará o expediente. Na mencionada resolución se deberá facer constar así mesmo, o nome da persoa encargada de instruír o expediente, así como a persoa que actuará como Secretario do mesmo. No caso de que a solicitude non sexa presentada por algunha das persoas sinaladas no artigo anterior, o Alcalde, mediante resolución, desestimará a solicitude, e dará por finalizado o expediente. Artigo 20.–Da tramitación do expediente. A proposta será obxecto de información pública polo prazo dun mes, con publicación do correspondente anuncio no Boletín Oficial da Provincia e na prensa local, durante o cal, ademais de presentarse a documentación xustificativa dos méritos, poderán comparecer no expediente cantas persoas o desexen para constatar os datos, noticias ou xuízos que procedan en relación coa proposta e adverar a xustificación dos merecementos coas informacións, baseándose nas evidentes constancias de servicios, feitos ou actuacións. O instructor poderá interesar o dictame, opinión ou asesoramento de outras persoas, entidades, empresas, organismos ou Corporacións, a fin de completar cantos elementos de xuízo considere imprescindible ou necesarios para a formalización de posterior proposta, e cando estes se emitan con carácter reservado, gardará segredo e impedirá calquera divulgación ou indiscreción. Así mesmo, o instructor procederá a dar traslado do inicio do expediente aos representantes dos diferentes Grupos Políticos con representación no Concello de Malpica de Bergantiños, para que poidan establecer, se o consideran oportuno, as alegacións ou valoracións que estimen oportunas. Artigo 21.–Resolución do procedemento. Concluída a información pública o Instructor elevará as súas actuacións ó Concello pleno co razoado dictame inspirado en severo criterio e baseado na importancia dos méritos plenamente xustificados, propoñendo a concesión ou denegación da recompensa solicitada, resolvendo, o Pleno do Concello, á vista do expediente e do dictame do instructor, e co voto favorable dos dous tercios dos membros que constitúan a Corporación. Artigo 22.–Procedemento de urxencia. So nos casos de xustificada urxencia, e cando por razóns de tempo non se poidese tramitar o expediente de conformidade co establecido nos artigos anteriores, caberá a posibilidade de utilizar un procedemento excepcional de urxencia, no que bastará somente que sexa convocado un Pleno extraordinario, e que no mesmo se presente unha proposta razonada sinalando os méritos, así como as razóns que xustifiquen a urxencia. En todo caso, primeiramente, o Pleno da corporación deberá aprobar por unanimidade dos presentes a urxencia do asunto. Posteriormente, se entrará a debatir a concesión ou non do mérito proposto, que deberá ser aprobado polos dous tercios dos membros que constitúan a Corporación. CAPÍTULO VIII.–DISPOSICIÓNS DE CARÁCTER XERAL Artigo 23.–Da imposición dos honores e distincións. Cada nomeamento ou distintivo entregarase e imporase polo señor alcalde-presidente en acto de acusada solemnidade, no salón de sesións da Casa do Concello e en presencia da Corporación en pleno e convidándose para tal efecto ás autoridades locais, autonómicas ou estatais, así como demáis persoeiros representativos da vila. Coa medalla ou insignia (nos casos en que proceda outorgarse as mesmas) entregarase ó interesado unha credencial en pergamiño ou cartolina, no que consten os nomes e apelidos, resume dos feitos, méritos ou servicios cos que se obtivo o galardón e recoñecemento de Mapica de Beragntiños e data da concesión. Artigo 24.–Do nomeamento das rúas, prazas ou paseos. O descubrimento dunha placa que dá nome a unha rúa, praza ou paseo, ou outro tipo de monumento, verificarase coa mesma solemnidade de acto público que se anunciará previamente, aínda que se terá que contar co consentimento do homenaxeado ou do seus familiares máis directos no suposto de homenaxe póstumo. Artigo 25.–Da revogación das condecoracións. A Corporación, co voto favorable dos dous tercios dos seus membros, a proposta da Alcaldía ou a instancia conxunta de cinco concelleiros, e seguindo o mesmo procedemento que para o seu outorgamento, poderá privar das distincións que son obxecto deste regulamento, calquera que sexa a data en que fosen conferidas, a quen incorra en faltas que aconsellen esta medida extrema. Artigo 26.–Do libro libro rexistro de honras e distincións.1.–Un extracto dos acordos da corporación outorgando calquera das honras citadas deberá inscribirse nun libro-rexistro que estará a cargo do titular da Secretaría do Concello.0 libro rexistrado estará dividido en seis seccións, unha para cada unha das recompensas honoríficas reguladas neste regulamento.2.–En cada unha das seccións anteriores inscribiranse, por orde cronolóxica de concesión, os nomes e circunstancias persoais de cada un dos favorecidos, a relación de méritos que motivaron a concesión, a data desta e, no seu caso, a do seu falecemento. Artigo 27.–Das honras concedidas á Casa Real. As honras que a corporación lle pida outorgar ó Rei non requirirán outro procedemento que a previa consulta á casa da Súa Maxestade, e a aprobación polo Pleno da Corporación por maioría de dous tercios dos membros, e en ningún caso se incluirán no cómputo numérico que como limitación establece o presente regulamento. Disposición transitoria Cantas personalidades ou entidades corporativas se topen na actualidade en posesión dalgunha das distincións que son materia deste Regulamento, continuarán no goce das mesmas con tódolos dereitos, honores e prerrogativas recoñecidas polos seus respectivos regulamentos ou por anteriores acordos municipais adoptados en relación con ditas distincións. Disposición final O presente regulamento, que consta de 27 artigos e unha disposición final, entrará en vigor ó día seguinte o da publicación do seu texto íntegro no Boletín Oficial da Provincia, transcorrido o prazo sinalado no artigo 65.2, en relación co 70.2 da Lei 7/1985, do 2 de abril.” Malpica de Bergantiños, a 29 de xaneiro de 2016. O alcalde Eduardo José PargaVeiga